stanford-oval/wikipedia huggingface dataset:
ג'יימס איירדל
הערות שוליים

↑  Larry D. Kramer, Larry Kramer, The People Themselves: Popular Constitutionalism and Judicial Review, Oxford University Press, 2004, p. 62.
↑  Francis WHARTON, State Trials of the United States during the administrations of Washington and Adams; with references historical and professional, and preliminary notes on the politics of the times, 1849, p. 478.
↑  A Necessary Evil?: Slavery and the Debate Over the Constitution, Rowman & Littlefield, 1995, p. 182.
↑  Martin, Jonathan; "North Carolina History Project - Iredell County".
↑  Charles W Snell (January 1973). "James Iredell House". National Register of Historic Places - Nomination and Inventory. North Carolina State Historic Preservation Office.
| --- | --- |
בקרת זהויות :  NLI: 987007388956905171  GND: 123590493  ISNI: 0000 0000 2480 4186  LCCN: n85367543  NTA: 125722796  SNAC: w6v135dh  VIAF: 37829616   WorldCat (עם VIAF): 37829616
גילברט הרדט

| --- | --- |

 לידה:  24 בפברואר 1949 (בן 75) 
 ענף מדעי:  לימודי מגדר 
 מקום לימודים:  אוניברסיטת וושינגטון 
 מוסדות:  אוניברסיטת וושינגטון 
 פרסים והוקרה:  מלגת גוגנהיים (1997)  פרס רות בנדיקט (1987)  תוכנית פולברייט 
 
גילברט ה' הֵרְדְט (אנגלית: Gilbert H. Herdt; נולד ב-24 בפברואר 1949) הוא אנתרופולוג תרבותי אמריקאי המתמחה במיניות וזהות מגדרית תלויות תרבות, ופרופסור למיניות.
ביוגרפיה

אחד ממחקריו הגדולים נערך בגינאה החדשה על שבט ה"סמביה" (שם בדוי), ובחן את השפעותיהן של התרבות והחברה על יצירת משמעויות מיניות והתנהגות על פיהן. רבים רואים במחקרו שם את הדוגמה הבוטה ביותר לחוסר השפעתן של חוויות ילדות על ההעדפה המינית.
בשבט, מופרדים הבנים מהבנות ומתחנכים בנפרד. כדי לרכוש את הגבריות המיוחלת מבצעים הילדים מין אוראלי יומיומי בנערים הבוגרים (בליעת נוזל הזרע נחשבת חיונית לפיתוח חוסן ובגרות). הטקס מתקיים עד אשר הנער מגיע לגיל 15 בערך, אז הופך הוא ל"חונך" של ילד צעיר. בהגיעו לגיל 22 בערך, הגבר הצעיר – שחווה מאות התנסויות הומוסקסואליות פסיביות ואקטיביות – מתחתן, ומאותו יום נחשב איבר המין שלו "מלוכלך" ומגעו בגבר אחר נחשב מסוכן. במחקרו גילה הרדט שלמרבה הפלא, שיעור ההומוסקסואלים בקרב בני השבט זהה לשיעורם באוכלוסיות אחרות בעולם – כחמישה אחוזים.
מחקר נוסף ערך הרדט עם החוקר הן טן ברומלהאוס (Han ten Brummelhuis). השניים חקרו בארצות הברית בוגרים ומשפחותיהם בהקשר של התגלות מחלת האיידס בתרבות ההומוסקסואלים והתפקיד שמשחקת מדיניות חברתית בנושאי מין ובריאות.
המחקר מדגים את המורכבות בלמידת התנהגות מינית. הם תיארו את הגיוון התרבותי והאירו את המשתנים בקרב קבוצות אתניות של מדינה אחת ואת המכניזם המפיץ את האיידס לתרבויות שונות. מחקר זה קרא לחוקרים אחרים בתחום לחשוב מחדש על המחקרים שלהם, ופנה בעיקר לאלו שהתחילו בבהלת המחקרים על איידס.
בנוסף חקר הרדט את דרך החיים ההומוסקסואלית, כיצד היא נבנית בצורה שונה בתרבויות שונות.
הרדט גילה כי בחברות מחוץ לחברה המערבית, אין הרעיון של הומוסקסואליות משתקף במודעות, אך למרות זאת קיימות בהן פעילויות שהן באופן חד משמעי הומוסקסואליות לעין מערבית. הרדט ניסה להראות כי השוני הוא ש"פעילויות הומוסקסואליות" אלו הן חלק בלתי נפרד מחייו של הגבר ויש להן מטרה מסוימת.
הרדט טוען כי אדם לא צריך לאמץ מבנה של תרבות אחרת ולא לכפות את תרבותו על אחרים.
בנוסף חקר גילברט חקר את נושא ה"תשוקה", ותיאר בגישתו שלושה סוגי תשוקה:
תשוקה מינית (המורכבת ממשיכה לאובייקט ממין כלשהו ומהעדפה לטכניקה מסוימת, הנוצרת מקישורים בין אוריינטציה וזהות מינית), תשוקה ליחסים חברתיים מסוימים ותשוקה לאובייקטים חברתיים וסמלי סטטוס.
הרדט מעיד כי חייו המקצועיים "הוקדשו לקידום האנתרופולוגיה ובייחוד האנתרופולוגיה של המיניות. הסיפוק הגדול היה בהפיכת המיניות לשדה מחקר פרוצסואלי בארצות הברית ומחוצה לה..."
מכּתביו

Sambia sexual culture :essays from the field
Culture and sexual risk :anthropological perspectives on AIDS
Intimate communications :erotics and the study of culture
Same sex, different cultures :exploring gay and lesbian lives
Introduction : gays and lesbians across cultures
national sexsuality resource center
גדודי פאנצר כבדים

גדוד פאנצר כבד
גדודי פאנצר כבדים (בגרמנית: Schwere Panzerabteilungen - 'גדודי שריון כבדים') היו יחידות טנקים בסדר גודל של גדוד, של צבא גרמניה הנאצית במהלך מלחמת העולם השנייה, שפעלו בין השנים 1945-1942. גדודים אלו צוידו בטנקים הכבדים ביותר של גרמניה מדגם טיגר, ולאחר מכן טיגר II, זכו להקצאת כח אדם מובחר, ונחשבו ליחידות עילית. יחידות אלו היו למעשה עצמאיות, והוכפפו למטה קורפוס או ארמייה בעת הצורך. תפקידם המקורי היה להוות את חוד החנית של יחידות השריון הגרמניות ולהבקיע את קווי האויב.
בתחילה, כל גדוד כזה הורכב משתי פלוגות בנות 9 טנקי טיגר I כל אחת, מלווים ב-10 טנקי פאנצר סימן 3 למטרות של סיור. שני טנקי טיגר נוספים עמדו לרשות מפקדת הגדוד. בעקבות חוות דעת של מפקדים בשטח, הוחלט במרץ 1943 על שינוי במבנה גדודי השריון הכבדים. על פי המתווה החדש, כלל כל גדוד רק טיגרים, 45 בכל גדוד; גדוד סטנדרטי כלל שלוש פלוגות בנות 14 טיגרים כל אחת, יחד עם 3 נוספים במפקדה.
במהלך המלחמה הוקמו עשרה גדודים כבדים בידי הורמאכט (מספרם 501 עד 510), ושלושה בידי הוואפן אס אס (101, 102, 103). בנוסף, שלוש דיוויזיות עילית מאס.אס (לייבשטנדרטה, טוטנקופף ודאס רייך) קיבלו פלוגה כבדה של טיגרים, ודיוויזיית גרוסדויטשלנד מהצבא (Heer) קיבלה גדוד של טיגר במהלך המלחמה.
רשימת גדודי הפאנצר הכבדים שפעלו במלחמה:
| שם | הקמה | הערות |
| --- | --- | --- |

| גדוד פאנצר כבד 501 | 10 במאי 1942 | סווג מחדש כגדוד פאנצר כבד 424 בדצמבר 1944 |
| גדוד פאנצר כבד 502 | 25 במאי 1942 | סווג מחדש כגדוד פאנצר כבד 511 ב-5 בינואר 1944 |
| גדוד פאנצר כבד 503 | 5 במאי 1942 | סווג מחדש כגדוד פאנצר כבד 'פלדהרנהלה' ב-21 בדצמבר 1944 |
| גדוד פאנצר כבד 504 | 8 בינואר 1943 |  |
| גדוד פאנצר כבד 505 | 12 בפברואר 1943 |  |
| גדוד פאנצר כבד 506 | 20 ביולי 1943 |  |
| גדוד פאנצר כבד 507 | 23 בספטמבר 1943 |  |
| גדוד פאנצר כבד 508 | 25 בספטמבר 1943 |  |
| גדוד פאנצר כבד 509 | 9 בספטמבר 1943 |  |
| גדוד פאנצר כבד 510 | 6 ביוני 1944 |  |
| גדוד פאנצר כבד אס.אס 101 | 19 ביולי 1943 | סווג מחדש כגדוד פאנצר כבד אס.אס 501 בספטמבר 1944 |
| גדוד פאנצר כבד אס.אס 102 | 22 באפריל 1943 | סווג מחדש כגדוד פאנצר כבד אס.אס 502 בספטמבר 1944 |
| גדוד פאנצר כבד אס.אס 103 | 1 בנובמבר 1943 | סווג מחדש כגדוד פאנצר כבד אס.אס 503 בספטמבר 1944 |
הערות שוליים

↑  Thomas L. Jentz. Panzer Truppen 2: The Complete Guide to the Creation & Combat Employment of Germany's Tank Force 1943 - 1945, Schiffer Military, 1996, pp.266-275
גוביו

| --- | --- |
סמל גוביוסמל גוביו
גוביו, במבט מהר אינג'ינו
גוביו, במבט מהר אינג'ינו
 מדינה:  איטליה איטליה
 מחוז:  אומבריה אומבריה
 נפה:  נפת פרוג'ה
 בירת העיר:  גוביו 
 שפה רשמית:  איטלקית 
 שטח:  525 קמ"ר
 גובה:  522 מטרים
 אוכלוסייה:  ‏
  ‑ בעיר:  30,479 (1 בינואר 2023)
  ‑ צפיפות:  58 נפש לקמ"ר (2004)
 קואורדינטות:  43°21′N 12°34′E﻿ / ﻿43.350°N 12.567°E﻿ / 43.350; 12.567
 אזור זמן:  UTC +1
 http://www.comune.gubbio.pg.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןגוביו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןגוביו(למפת אומבריה רגילה) פרוג'ה טרני פוליניו צ'יטה די קאסטלו  ספולטו אסיזי מארקה אברוצו לאציו טוסקנהגוביו(למפת אומבריה מוגדלת) פרוג'ה טרני פוליניו צ'יטה די קאסטלו  ספולטו אסיזי מארקה אברוצו לאציו טוסקנהגוביו  he tabBackground:;tabBorder:#aaa;defaultTab:0;
 
תהלוכת "מרוץ הנרות" בגוביו
גוּבִּיוֹ (Gubbio), עיר בנפת פרוג'ה בצפון-מזרח מחוז אומבריה שבמרכז איטליה. בשנת 2001 נמנו בה 30,453 תושבים.
המרכז ההיסטורי של העיר נשמר יפה. יש בו רחובות צרים וארוכים, בנויים מאבן אפורה. בעיר יש קתדרלה והריסות רומיות. היא מפורסמת בזכות קדרות בסגנון מיוליקה, וכן ב"מרוץ הנרות" (Corsa dei Ceri), המתרחש כל שנה ב-15 במאי. במרוץ זה מתחרות במעלה הר אינג'ינו (Ingino), שמתחתיו בנויה העיר, שלוש קבוצות, הנושאות פסלי ענק של הקדושים אובלדו, ג'ורג'ו ואנטוניו.
היסטוריה

הייתה במקור עיר אומברית בשם איגוביום (Iguvium). נמצאו בה לוחות ברונזה מהתקופה, כתובים בשפה האומברית, שמכונים "הלוחות האיגוביים" (Iguvine Tables). היא נכבשה בידי הרומאים, והפכה לעיר רומאית משגשגת. במאה ה-11 הייתה עיר חופשית (comune) חזקה, אשר שלחה כאלף אבירים למסע הצלב הראשון. על-פי המסורת, הם היו הראשונים אשר הגיעו לכנסיית הקבר הקדוש.
אחרי תקופה זו, היא הייתה מעורבת במלחמות נגד הערים השכנות לה ונשלטה (למעט תקופות קצרות) על ידי הכנסייה הקתולית. ב-1384 כבשו אותה דוכסי אורבינו. משפחת גבריאלי (Gabrielli), שהייתה המשפחה החזקה בעיר, ניסתה שוב ושוב לצבור כח, אך במאה ה-17 עם הירידה בכוחה, סופחה למדינת האפיפיור כחלק ממונטפלטרו. ב-1860 צורפה לממלכת איטליה.
יהודים

כבערים אחרות באיטליה, גם בגוביו הייתה קיימת קהילה יהודית. בשורת הרדיפות סביב המגפה השחורה בסוף המאה ה-15 גורשה הקהילה היהודית מן העיר (בשנת 1486), אך מאוחר יותר שבה אליה.
גלישה בסתר (מיני-אלבום)

גלישה בסתר הוא מיני-אלבום משותף של הראפרים ישראלים מיכאל כהן ומיכאל סוויסה. האלבום יצא לאור ב-5 באפריל 2019, דרך חברות התקליטים הליקון ושיגולה רקורדס.
האלבום הופק על ידי כהן בשיתוף מפיקים שונים ומוקסס על ידי אורי שוחט.
לפני יציאת האלבום, כהן וסוויסה הוציאו שיר משותף בשם "קופה" מתוך המיני-אלבום של כהן, "חצי אפוי".
רשימת רצועות

| מס' | שם | מפיק(ים) | משך |
| --- | --- | --- | --- |
| 1. | גלישה בסתר  | כהן | 2:42 |
| 2. | מה חשבת  | כהן, שוזין | 2:51 |
| 3. | לך הביתה  | כהן, מיכאל סוויסה | 2:14 |
| 4. | לא כזה עמוק  | כהן, יאנג הפנר | 2:05 |
| 5. | רעש רקע  | כהן, לאבה דום | 3:27 |
הערות שוליים

↑  יאנג הפנר, שוזין, לאבה דום, מיכאל סוויסה
ד"ר לק

| --- | --- |

 נתונים כלליים
 תקופת הפעילות:  1986–2019 (כ־33 שנים) 
  
 www.drlek.co.il
 
סמליל ד"ר לק הראשון
ד"ר לק הייתה רשת גלידריות ישראלית. בשיאה הייתה מהגלידריות המובילות בישראל והפעילה 22 סניפים ברחבי הארץ מצמח בצפון ועד אילת.
הרשת נודעה באיכות הגלידה שהייתה בין הראשונות משמנת ולא משומן צמחי.
היסטוריה

רשת הגלידריות ד"ר לק נוסדה בשנת 1986 בידי רופא השיניים דני כותני ושותפו העסקי אביב ארן. כותני שעבד במקצוע במשך כ-9 שנים החליט לפתוח חנות לממכר גלידה, ללא ניסיון קודם בתחום ועבד בתחילה במשך חצי שנה בחנות של משפחת חינאווי בשוק הפשפשים עד שפתח חנות משלו.
החברה הפעילה אז חנות ביפו ומפעל צמוד, כאשר מוצרי החנות שווקו במסעדת התרווד הורוד של צחי בוקששתר, "קרן" של חיים כהן ולישראל אהרוני.
ב-2005, נפתח סניף הדגל של החברה בנמל תל אביב. סניף החברה בקפריסין נסגר בהמשך אותה השנה בעקבות ירידה בהכנסות, בין השאר לאור התרסקות טיסה 522 של הליוס איירווייז באי.
בשנת 2013 פעלו ברשת 22 סניפים, מתוכם 17 בזכיינות ושישה דוכנים בתחנות רכבת ישראל. באותה השנה נפתח לראשונה סניף בנצרת המיועד למגזר הערבי ופותח טעם מקומי בשם "פחפינה" - שייק פירות וגלידה מעורב עם בוטנים.
לרשת מפעל ייצור בראשון לציון המשווק גלידות ומוצרים נלווים לשוק המוסדי, והכנסותיו מהוות כ-25% מרווח החברה.
בשנת 2019 ביקשה החברה למכור את 8 הסניפים שנותרו ולאשר הסדר נושים לאחר שנקלעה לחובות בסך כ-3.5 מיליון שקל. ההסכם אושר בספטמבר 2019.
הערות שוליים

↑  יורם גביש, ‏גלידריות - צעדים ראשונים, באתר גלובס, 20 באפריל 2006
↑  ד"ר לק פותחת סניף חדש בקריית אונו, באתר אכול ושאטו, ‏28 בנובמבר 2006
↑  נגה משל‏, סניף דגל לד"ר לק, באתר וואלה, 8 בספטמבר 2005
↑  ליטל דוברוביצקי, בטעם מר: רשת ד"ר לק צברה חובות של כ-3.5 מיליון שקל, באתר ynet, 21 ביולי 2019
↑  ליטל דוברוביצקי, הגלידה לא נמסה: ביהמ"ש אישר הסדר הנושים לרשת ד"ר לק, באתר ynet, 15 בספטמבר 2019
גברובו

גָבְּרוֹבוֹ (בבולגרית: Габрово) היא עיר בצפון מרכז בולגריה ובירת מחוז גברובו. העיר שוכנת לרגלי הרכס המרכזי של הרי הבלקן בתוך עמק הנהר יאנטרה ונודעת באדריכלות בת תקופת התחייה הלאומית הבולגרית מאמצע המאה ה-19. גברובו היא העיר הארוכה ביותר בבולגריה, למעלה מ-25 קילומטרים אורכה והצרה ביותר, כאשר במקומות מסוימים רוחבה לא עולה על קילומטר אחד. העיר ממוקמת 220 קילומטרים צפונית מזרחית לבירה סופיה.
היסטוריה

כ-2 קילומטרים מזרחית לעיר נתגלו שרידי מצודה מתקופת האימפריה הבולגרית הראשונה אשר נחרב כאשר נכבש האזור על ידי האימפריה הביזנטית. המבצר שוקם והורחב בתקופת האימפריה הבולגרית השנייה ובסוף המאה ה-14 נכבש, הוחרב והועלה באש עד היסוד על ידי צבא האימפריה העות'מאנית. כפר בשם גָבְּרוּבָה מתועד בתעודות עות'מאניות מ-1477 ומועד זה מיוחס לתחילת ההתיישבות במיקומה המודרני של העיר.
בתקופת התחייה הלאומית הבולגרית של אמצע המאה ה-19 ידעה העיר תנופת פיתוח ובניין מבני ציבור וכנסיות בארכיטקטורה ייחודית לתקופה. במהלך המלחמה העות'מאנית-רוסית (1877–1878) שוחררה העיר והפכה חלק מנסיכות בולגריה. בעיר גברובו נולד טודור בורמוב ראש הממשלה הראשון של נסיכות בולגריה לאחר השחרור מעול העות'מאנים וכן רוסי רוסב שר ההגנה הבולגרי בתקופת מלחמת העולם השנייה, אשר הוצא להורג לאחריה.
גברובו מוכרת ברחבי בולגריה כ"עיר הקמצנים" וכאשר מסופרת בדיחה ברחבי המדינה בעניין זה, היא כמעט תמיד משויכת לעיר. ראש העיר בתחילת שנות ה-70 זיהה את הפוטנציאל הטמון בעניין ומאז 1972, נערך בעיר פסטיבל הומור וסאטירה, בו חובשים משתתפיו מסכות צבעוניות, ברחובות מושמעת מוזיקה עממית ומוקרנים סרטים. מסורת זו הקנתה לעיר "גברובו" את מעמדה כבירת ההומור והסאטירה הבולגרית.
כלכלה

בסוף המאה ה-19, לאחר שבולגריה הפכה שוב עצמאית התפתחה גברובו למרכז הטקסטיל החשוב בבולגריה וכונתה "המנצ'סטר של בולגריה", בעיקר בשל מוצרי הצמר והכותנה שיוצרו בעיר ויועדו לייצוא. גם בימינו, העיר גברובו היא מרכז מסחרי ותעשייתי, בתחום תעשיית המכונות, הבנייה, מוצרי אלקטרוניקה, תעשיית טקסטיל, תעשיית רהיטי עץ, פלסטיק, מזון, יינות וטבק. בנוסף, מבני הציבור והכנסיות שנבנו בתקופת התחייה הבולגרית, הפכו את העיר ליעד תיירותי. נכון ל-2009 עומד שיעור האבטלה בעיר על 5.75 אחוזים והוא מבין הנמוכים ביותר בבולגריה.
אקלים

בעיר שורר אקלים ממוזג עם השפעה ממתנת מסוימת מכיוון הרי הבלקן, החוסמים את הרוחות הצפוניות הקרות הנושבות מכיוון צפון אירופה. הטמפרטורה השנתית הממוצעת היא 10oc וכמות המשקעים הממוצעת היא 900 מילימטרים. באזורים הגבוהים של הרשות המקומית ישנם 110 ימי שלג בשנה.
ערים תאומות

שווייץ תון, שווייץ
רוסיה מיטישצ'י, רוסיה
בלארוס מוהילב, בלארוס
אזרבייג'ן שקי, אזרבייג'ן
ישראל פתח תקווה, ישראל
בלגיה אלסט, בלגיה
גרמניה מיטויידה, גרמניה
ליטא פוניבז', ליטא
קרואטיה סיסאק, קרואטיה
פולין נובי סונץ', פולין
סלובקיה פרשוב, סלובקיה
מקדוניה הצפונית קומאנובו, מקדוניה הצפונית
הערות שוליים

1 2  "העיר גברובו", באתר "למטייל".
| --- | --- |
בקרת זהויות :  NLI: 987007548172205171  BnF: cb119603823 (data)  MusicBrainz: c6536fb8-3359-438c-a0db-cc3d240e0ec0  NKC: ge563373
גלישה (אינטרנט)

גלישה היא פעולה של דפדוף בין דפי אינטרנט, המוצגים לרוב באמצעות דפדפן. המושג "גלישה" משמש גם לתיאור כללי של שימוש באינטרנט. הוא כולל גם שימוש במנוע חיפוש, לצורך איתור מידע.
הגלישה היא מיומנות של אוריינות דיגיטלית, שהיא חלק מאוריינות מדיה.
גולש הוא האדם המבצע את פעולת הדפדוף באינטרנט. בהתאם לכך הוא נתפס כמשתמש הקצה של מוצרים מקוונים רבים.
זאת הסיבה לכך שחברות מסחריות רואות בגולש את הלקוח שלהן.
אחד ההיבטים המרכזיים להבנת השפעות של שיווק באינטרנט הוא הזרימה. מונח זה יכול לשמש לתיאור חוויית הגלישה של המשתמש ואת הדרכים ליצור בו עניין ומוטיבציה להתעמק באתר מסוים.
חוויית הזרימה באתר אינטרנט יכולה להסביר את המנגנונים העומדים מאחורי התגובות הקוגניטיביות, העמדתיות וההתנהגותיות של הגולש בעקבות האינטראקציה שלו עם האתר.
ראו גם

למידה מקוונת
גלישת גלים
הערות שוליים

1 2  van Noort, G., Voorveld, H. A., & van Reijmersdal, E. A. (2012). Interactivity in Brand Web Sites: Cognitive, Affective, and Behavioral Responses Explained by Consumers' Online Flow Experience. Journal of Interactive Marketing, 26(4), 223-234.
גלריית דגלי דרום אפריקה
דגל לאומי

| דגל | תאריך | שימוש | תיאור |
| --- | --- | --- | --- |
|  | 1994 - היום |   דגל דרום אפריקה | פאל מהתורן, הרצועה העליונה אדום והרצועה התחתונה כחול, משולש שחור בסמוך לתורן. על קו החציצה ביניהם פאל ירוק ברוחב חמישית הדגל. מסגרת לבנה בין הירוק לאדום ולכחול, ומסגרת צהובה בין הירוק לשחור. |
דגלים צבאיים

| דגל | תאריך | שימוש | תיאור |
| --- | --- | --- | --- |
|  |  |   דגל הצי הדרום אפריקאי | עיצוב מבוסס על הנס הלבן, צלב ירוק, דגל דרום אפריקה בקנטון |
|  |  | דגל חיל האוויר הדרום אפריקאי | דגל תכלת, דגל דרום אפריקה בקנטון, מוטען ברונדל חיל האוויר הדרום אפריקאי |
|  |  | דגל צבא דרום אפריקה | דגל אדום, דגל דרום אפריקה בקנטון, מוטען בסמל צבא דרום אפריקה |
דגלים היסטוריים > דגלי האיחוד של דרום אפריקה

| דגל | תאריך | שימוש | תיאור |
| --- | --- | --- | --- |
|  | 1928 - 1994 |   דגל האיחוד של דרום אפריקה   ומאוחר יותר דגלה לאומי של דרום אפריקה | טריקולור כתום-לבן-כחול, מוטען בדגלי הממלכה המאוחדת, מדינת אורנג' החופשית וטרנסוואל |
|  | 1910 - 1928 | נס דרום אפריקה האדום   דגל דה פקטו של האיחוד של דרום אפריקה |  נס בריטי אדום  דגל הממלכה המאוחדת בקנטון   שדה אדום עם הטבעה של סמל דרום אפריקה |
|  |  | דגל המושל הכללי של האיחוד של דרום אפריקה | דגל כחול, ציצת סמל הממלכה המאוחדת שני סרטים עליהם רשום באנגלית ובאפריקנז "האיחוד של דרום אפריקה" |
|  | 1981 - 1994 |   דגל הצי של דרום אפריקה | עיצוב המבוסס על הנס הלבן. מוטען בצלב ירוק וסמל הצי, דגל דרום אפריקה הישן בקנטון |
דגלים היסטוריים > דגל המושבות והמדינות שקדמו לדרום אפריקה

| דגל | תאריך | שימוש | תיאור |
| --- | --- | --- | --- |
|  | 1856 - 1902 | דגל מדינת אורנג' החופשית | דגל הולנד בקנטון, שדה לבן מוטען בשלושה פסים אופקיים כתומים |
|  | 1952 - 1902 | דגל הרפובליקה הדרום-אפריקאית | שלושה פסים אופקיים אדום-לבן-כחול, פס ירוק צמוד לתורן ברוחב הפסים האופקיים |
|  | 1875 - 1910 | דגל מושבת הכף |  נס בריטי כחול  דגל הממלכה המאוחדת בקנטון   שדה כחול עם הטבעה של סמל מושבת הכף |
|  | 1902 - 1910 | דגל מושבת נהר אורנג' |  נס בריטי כחול  דגל הממלכה המאוחדת בקנטון   שדה כחול עם הטבעה של סמל המושבה |
|  | 1839 - 1843 | דגל רפובליקת נטאל | שלושה משולשים בדירוג אדום-לבן-כחול |
דגלים היסטוריים > דגלי הבנטוסטנים

| דגל | תאריך | שימוש | תיאור |
| --- | --- | --- | --- |
|  | עד 1994 | דגל בופוטאצוואנה | דגל כחול, פס אלכסוני כתום, דיסקה לבנה עם ציור של ראש ברדלס |
|  | עד 1994 | דגל גאזאנקולו | דגל תלת פסי כחול-לבן-כחול, |
|  | עד 1994 | דגל ונדה | שלושה פסים אופקיים ירוק-צהוב-כחום, פס אופקי כחול צמוד לתורן, הפס הצהוב מוטען באות V בצבע חום |
|  | עד 1994 | דגל טרנסקאי | טריקולור אופקי חום-לבן-ירוק |
|  | עד 1994 | דגל לבווה | שלושה פסים אופקיים כחול-לבן-ירוק, רוחבו של הפס הלבן כפול מרוחב הפסים הקיצוניים והוא מועטן בשמש צהובה |
|  | עד 1994 | דגל סיסקאי | דגל כחול, פס אלכסוני לבן מוטען בציפור |
|  | עד 1994 | דגל קוואזולו | דגל לבן, פס אדום צמוד לתורן מוטען במגן מלחמה אדום של שבט הזולו, במרכז השדה הלבן שלושה פסים דקים אופקיים בצבעים שחור-ירוק-צהוב |
|  | עד 1994 | דגל קוואנדבלה | טריקולור אופקי כחול-צהוב-ירוק מוטען בשושנת רוחות |
|  | עד 1994 | דגל קוואקווא | דגל ירוק, מוטען במרכז בסוס שחור לשני צדדיו שני פסים כתומים |
ד"ר לוק

| --- | --- |

 לידה:  26 בספטמבר 1973 (בן 51) וסטרלי, רוד איילנד, ארצות הברית
 שם לידה:  לוקאס גוטוואלד
 שם במה:  Dr. Luke 
 מוקד פעילות:  ארצות הברית 
 תקופת הפעילות:  מ-1997
 מקום לימודים:  בית הספר מנהטן למוזיקה 
 עיסוק:  מפיק, פזמונאי, נגן
 סוגה:  פופ
 שפה מועדפת:  אנגלית 
 כלי נגינה:  גיטרה, מערכת תופים, גיטרה בס
 חברת תקליטים:  קימוסבי רקורדס 
 פרופיל ב-IMDb
 
לוקאס גוטוואלד (באנגלית: Lukasz Gottwald; נולד ב-26 בספטמבר 1973), המוכר בשם הבמה שלו ד"ר לוק (Dr. Luke), הוא מפיק, פזמונאי ונגן יהודי-אמריקאי.
לוק החל את הקריירה שלו ב-1997, כשהחל לנגן בתזמורת התוכנית הטלוויזיה סאטרדיי נייט לייב שם ניגן במשך עשר שנים.
ב-1999 החל ליצור רמיקסים, וב-2001 החל להפיק. במהלך הקריירה שלו הפיק וכתב סינגלים מצליחים לאמנים ידועים, בהם בריטני ספירס, הבקסטריט בויז, קייטי פרי, קאשה, אבריל לאבין, מיילי סיירוס ו-B.o.B.
דיסקוגרפיה > סינגלים

הפיק את "Since U Been Gone" ו-"Behind These Hazel Eyes" עבור קלי קלרקסון
כתב והפיק את "Just Want You to Know" עבור בקסטריט בויז
כתב והפיק "Break You" עבור מריון רייבן
כתב והפיק את "4ever" ו-"Everything I'm Not" והפיק את "When It All Falls Apart" עבור הוורוניקז
כתב והפיק את "Who Knew", ‏"'Cuz I Can" ו-"U + Ur Hand" עבור פינק
כתב והפיק את "Let U Go" עבור אשלי פרקר אנג'ל
כתב והפיק את "Nothing in This World" עבור פריס הילטון
כתב והפיק את "I Don't Think So" עבור קליס
כתב והפיק את "Love Me or Hate Me" ו-"Those Were the Days" עבור ליידי סובריין
כתב והפיק את "Keep Holding On", ‏"Girlfriend" ו-"I Will Be" והפיק את "Hot" עבור אבריל לאבין
כתב והפיק את "About You Now" עבור שוגאבייבז
הפיק את "This Boy's Fire" עבור סנטנה וג'ניפר לופז
הפיק גרסת כיסוי ל-"About You Now" שכתב, עבור מירנדה קוסגרוב בשביל הסדרה "iCarly"
כתב והפיק את "G-Slide‏ (Tour Bus)" עבור ליל מאמא
הפיק את "I Kissed a Girl" ו-"Hot n Cold" עבור קייטי פרי
כתב והפיק את "Circus" עבור בריטני ספירס
כתב והפיק את "My Life Would Suck Without You" עבור קלי קלרקסון
כתב והפיק את "Right Round" עבור פלו ריידה וקשה
הפיק את "So Human" עבור ליידי סובריין
כתב והפיק את "Party in the U.S.A." עבור מיילי סיירוס
כתב והפיק את "I'm Your Daddy" עבור ויזר
כתב והפיק את "For Your Entertainment" עבור אדם למברט
הפיק את Tik Tok‏", ‏"Your Love Is My Drug" ו-"Take It Off" עבור קשה
כתב והפיק את "Kissin U" עבור מירנדה קוסגרוב
כתב והפיק את "Shots After Shots" עבור ת'רי 6 מאפיה
כתב והפיק את "My First Kiss" עבור 3OH!3 וקשה
הפיק את "Magic" עבור B.o.B
כתב והפיק את "Hey" עבור ליל ג'ון
כתב והפיק את "California Gurls",‏ "E.T." ו-"Teenage Dream" עבור קייטי פרי
הפיק את "Dynamite" עבור טאיו קרוז
כתב והפיק את "You Make the Rain Fall" עבור קווין רודולף
כתב והפיק את "Make It Shine",‏"You're the Reason" ו-"Finally Falling" עבור ויקטוריה ג'סטיס
הפיק את "We R Who We R" ו-"Blow" עבור קשה
כתב והפיק את "Price Tag" עבור ג'סי ג'יי
2011
כתב והפיק את "Till the World Ends", "Hold It Against Me" עבור בריטני ספירס
כתב והפיק את "You da One", "Where Have You Been" עבור ריהאנה.
כתב והפיק את "Better Than I Know Myself", "Never Close Our Eyes" עבור אדם למברט
2012
הפיק את ”Part of Me”, "Wide Awake” עבור קייטי פרי
הפיק את "Supernatural", "Die Young", "Wherever You Are", "Thinking of You", "Last Goodbye", "Crazy Kids", "C'Mon", "Warrior", "Only Wanna Dance with You", "Gold Trans Am", "Wonderland", "Dirty Love" עבור קשה
הפיק את "Rock Me” עבור ואן דיירקשן
כתב את "Fall Down" וכתב והפיק את "Geekin" עבור ויל.איי.אם
2013
הפיק את ”Ooh La La” עבור בריטני ספירס
הפיק את Wrecking Ball עבור מיילי סיירוס
הפיק את "Roar", "Dark Horse" עבור קייטי פרי
כתב והפיק את "Harder We Fall", "Excuse My Rude", "Gold" עבור ג'סי ג'יי
2014
כתב והפיק את ”Pills n Potions” עבור ניקי מינאז'
2016
הפיק את "Ain't Your Mama" עבור ג'ניפר לופז
גיל בר הדס

| --- | --- |

גיל בר הדס, 2021
 לידה:  2 בספטמבר 1990 (בן 34) תל אביב-יפו, ישראל 
 מוקד פעילות:  ישראל 
 סוגה:  פופ רוק 
 סוג קול:  בריטון 
 כלי נגינה:  גיטרה, פסנתר 
 חברת תקליטים:  קמע 
 
גיל בר הדס (נולד ב-2 בספטמבר 1990) הוא מוזיקאי, זמר-יוצר, מלחין ומעבד מוזיקלי ישראלי.
ביוגרפיה

בר הדס נולד בשנת 1990 בתל אביב ולמד בתיכון עירוני א' במגמת תיאטרון. בצבא שירת בלהקת הנח"ל כגיטריסט וזמר ולאחר מכן כמעבד המוזיקלי של להקות צבאיות. בר הדס הוא בעל תואר ראשון במוזיקה מטעם האקדמיה למוסיקה ולמחול בירושלים.
קריירה מוזיקלית

בר הדס החל להופיע מגיל 17 במועדונים כמו הבארבי, האוזן בר ותמונע.
בשנת 2018 יצא אלבומו הראשון "גיל בר הדס" שאותו הפיק מוזיקלית תומר ישעיהו. בר הדס כתב והלחין את כל שירי האלבום למעט שירה של לאה גולדברג, "אם תתן לי חלקי" שאותו ביצעה רוני בר הדס ללחן של גיל. שירי האלבום הושמעו בתחנות הרדיו בהן גלגלצ, 88FM ואקו 99FM.
הקליפ של השיר "מה חשבת" מתוך האלבום בבימוי נמרוד קרן ובהשתתפות מאי רופ, טל שדה ובר הדס עצמו, זכה ליותר מ-200 אלף צפיות ביוטיוב. השיר נבחר לאחד משירי השנה של כאן 88 לשנת 2018, והיה מועמד לתואר שיר השנה בגלגלצ. האלבום זכה לביקורות חיוביות. בר הדס הופיע עם שירי האלבום ברחבי הארץ.
באותה שנה שיתף פעולה עם הזמר רותם ג'ראד שכתב לו את השיר "לא מסתדר". השיר הופיע ברשימת בחירת העורכים של כאן 88.
בשנת 2019 הופיע במסגרת פסטיבל "יערות מנשה" לצד מירב הלינגר, אסף אמדורסקי, ספיר וולך, אלה רונן, פלורה ואחרים.
בשנת 2021 יצא אלבומו השני "נסיעות ארוכות", בחברת התקליטים "קמע". את שירי האלבום כתב והלחין בר הדס למעט השיר "אהובתי כאן חושך" שכתב חנוך לוין. את האלבום השני הפיק בר הדס עם יובל וילנר עם ליווי וייעוץ אמנותי של פיטר רוט. השיר "וייטנאם" שיצא בשנת 2020, שכתב והלחין הופיע ברשימת בחירות העורכים של כאן 88 באותה שנה. לקראת צאת האלבום הוא התארח בג'אם של 88FM. השיר "לא התכוונו לעכשיו", דואט עם אביגייל רוז מתוך האלבום יצא בתאריך 25 באפריל 2021. במופע השקת האלבום שהתקיים ב-5 ביוני 2021 התארחו אביגייל רוז ויהלי סובול.
בנובמבר 2021 השתתף יחד עם אחותו, רוני במופע המחווה לבני אמדורסקי ״טוב לי לשיר לעולם״ כחלק מפסטיבל תיאטרון ירושלים. שם ביצעו שירים יחד עם שלום חנוך, אסף אמדורסקי, קרן-אן, רונה קינן ורבקה מיכאלי ובליווי התזמורת הסימפונית ירושלים.
בשנת 2022 ביצע עם אחותו רוני את השיר "בלילה" מאת יורם טהרלב. הביצוע הופיע בפרויקט מחווה לשיריו של טהרלב  "יעלה ויבוא", בהפקתו של אייל מזיג.
בר הדס ליווה ועיבד מוזיקלית הפקות מוזיקליות והצגות בבית הספר למשחק בית צבי. בר הדס מנהל מוזיקלית את מקהלת "זמר מתגלגל" של מרכז הספורט איל"ן ברמת גן.
אלבומים

2018: גיל בר הדס
2021: נסיעות ארוכות
חיים אישיים

אחותו היא הזמרת רוני בר הדס. מתגורר במרכז הארץ.